stanford-oval/wikipedia huggingface dataset:
האגן הגדול
אזורים בעלי מעמד מיוחד

הפארק הלאומי האגן הגדול – נשיא ארצות הברית וורן הרדינג יצר את "המונומנט הלאומי מערות להמן" (Lehman Caves National Monument) בהכרזה נשיאותית ב-24 בינואר 1922. הוא שולב בפארק הלאומי ב-27 באוקטובר 1986.
הפארק הלאומי עמק המוות – ב-1933 הוכרז המונומנט הלאומי עמק המוות והאתר הורחב והפך לפארק לאומי ב-1994.
הפארק הלאומי עץ יהושע (Joshua Tree National Park) – נוצר בתחילה כמונומנט לאומי ב-10 באוגוסט 1936, על שטח של 3,340 קילומטרים רבועים, לאחר שמינרווה הוייט (Minerva Hamilton Hoyt‏; 1945-1866) הובילה מאבק שנועד לשכנע את המדינה ואת הממשל הפדרלי להגן על האזור. האתר שודרג למעמד של פארק לאומי ב-31 באוקטובר 1994 באמצעות חוק הגנת המדבר של קליפורניה (California Desert Protection Act of 1994), שגם הוסיף לשטחו 947 קילומטרים רבועים.
האתר ההיסטורי הלאומי היתד המוזהב (Golden Spike National Historic Site) – אתר החוגג את השלמת מסילת הברזל הטרנס קונטיננטלית. הוכרז אתר לאומי היסטורי ב-2 באפריל 1957 תחת בעלות שאינה פדרלית. חוק שעבר בקונגרס ב-30 ביולי 1965 העביר את האתר וניהולו לממשל הפדרלי.
השביל ההיסטורי הלאומי חואן באוטיסטה דה אנזה (Juan Bautista de Anza National Historic Trail) – הוכרז ב-1990.
שביל פוני אקספרס ושביל קליפורניה הוגדרו כשביל לאומי היסטורי ב-1992.
השמורה הלאומית מוהאבי (Mojave National Preserve) – נקבעה ב-31 באוקטובר 1994 באמצעות חוק הגנת המדבר של קליפורניה (California Desert Protection Act of 1994).
אזור השימור הלאומי מדבר בלק רוק – שבילי המהגרים קניון היי רוק (Black Rock Desert–High Rock Canyon Emigrant Trails National Conservation Area) נקבע בחוק בשנת 2000.
השביל הספרדי הישן (Old Spanish National Historic Trail) – נקבע ב-2002.
אזור המורשת הלאומית האגן הגדול (Great Basin National Heritage Area) – נקבע ב-13 באוקטובר 2006.
קטע מהנהר אמרגוסה (Amargosa River) נקבע כנהר פראי ונופי לאומי ב-2009 וגם כאזור טבע של לשכת ניהול הקרקעות של ארצות הברית.
המונומנט הלאומי אגן ורכס (Basin and Range National Monument) – נקבע ב-9 ביולי 2015 תחת חוק העתיקות על ידי הנשיא ברק אובמה בגבול שבין האגן הגדול ומדבר מוהאבי, כולל העמקים גרדן (Garden) וקואל (Coal) בדרום נבדה.
ביאורים

↑  אגם גדול שנוצר בשלהי עידן הקרח באזור צפון מערב יוטה של ימינו ונעלם ברובו כתוצאה מהתחממות האקלים
↑  רצף של ערים למרגלות רכס הרי ווסאץ' הכולל את סולט לייק סיטי, פרובו ווסט ג'ורדן
נעמי פרלוב

נעמי פרלוב (נולדה ב-13 באוגוסט 1959) היא המנהלת האמנותית של מרכז סוזן דלל, כוריאולוגית (אנ'), מורה למחול מודרני, אסיסטנטית ומנהלת חזרות של הכוריאוגרף הצרפתי אנז'לאן פרלז'וקאז', המנהלת האמנותית, לצד אופיר דגן, של ה"מסלול להכשרת רקדנים" תל אביב-יפו והמייסדת והמנהלת האמנותית, לצד שרון רובינוב בידרמן, של "פירוק והרכבה – קורס מתודי למורים למחול".
ביוגרפיה

נעמי פרלוב נולדה בשנת 1959 בקיבוץ ברור חיל, בת למירה ווינפלד, מורה לאנגלית (1933 קרקוב, פולין) ודוד פרלוב, חתן פרס ישראל לקולנוע במאי קולנוע ישראלי. לנעמי אחות תאומה, יעל פרלוב. נעמי נשואה לתולי חן - איש סאונד בקולנוע ולהם שתי בנות.
פרלוב החלה את דרכה האמנותית בעולם המוזיקה כנגנית חצוצרה וקלרינט. בגיל 14 החליטה לעזוב את הנגינה לטובת עולם המחול והחלה ללמוד ב"אולפן בת-דור" תל אביב, בית הספר המוביל למחול בניהולה של ז'נט אורדמן ובתמיכתה של הברונית בת שבע דה רוטשילד. באולפן "בת דור" זכתה בהכשרה מקצועית בבלט הקלאסי והתמקצעה בארבע טכניקות בולטות של המחול המודרני: טכניקת גרהאם, קנינגהם, הורטון ולימון שנלמדו על ידי מורים מהארץ ומחו"ל ביניהם: רודה מנס, דורינה לאור, שילה לוי, מילטון מיירס, שרה סוגיארה וויולה פארבר .
פרלוב התגייסה לצה"ל בשנת 1979 ושירתה לצד עובדות סוציאליות במשרד הביטחון במחלקה לשיקום נכי צה"ל. עם שחרורה, רקדה שנה בלהקת "בת שבע 2" בניהולו האמנותי של הכוריאוגרף פול סנסרדו.
בשנת 1980 החליטה להיחשף לטכניקות נוספות וטסה לארצות הברית ולאירופה. לאחר חצי שנה בארצות הברית, טסה לפריז שם השתקעה 8 שנים. בשנתיים הראשונות למדה ולימדה בבית הספר Schola Cantorum Paris, שבין בוגריו נמנה גם הכוריאוגרף אנז'לאן פרלז'וקאז'.
בשנת 1983 עברה ללונדון[דרושה הבהרה] לטובת לימודי כתב התנועה(אנ') של רודולף בנש(אנ'), אליו התוודעה לראשונה באולפן "בת דור". פרלוב הוכשרה ב-Benesh Institute of Choreology במשך כשנתיים וסיימה לימודיה בהצטיינות Honors.
ניהול חזרות

כדי לקבל תעודת כוריאולוגית, היה על פרלוב לבצע סטאז' עם סיום לימודי כתב התנועה. בעקבות היכרותה המוקדמת עם פריז והשפה הצרפתית צוותה לעבוד עם הקבוצה המודרנית של האופרה בפריז Groupe de recherche chorégraphique de l'Opéra de Paris.
בעקבות הצלחתה בסטאז', הוזמנה בתומו להצטרף ללהקתה של רז'ין שופינו(אנ') כאסיסטנטית וככוריאולוגית. שופינו הייתה הכוריאוגרפית הבולטת בצרפת באותם ימים ועבדה רבות בשיתוף פעולה עם מעצב האופנה העולה ז'אן פול גוטייה. פרלוב עבדה לצד שופינו כ-4 שנים, עד שנת 1988, וזכתה לסייר עם הלהקה בסיבוב הופעות בינלאומי.
בשנת 1988 הוזמנה פרלוב לשמש ככוריאולוגית, אסיסטנטית ומנהלת חזרות של הכוריאוגרף האלבני-צרפתי Angelin Preljocaj. היא עבדה עם פרלז'וקאז' באופן רציף בצרפת כשנה עד 1989. באותה התקופה יצר הכוריאוגרף את יצירתו הקאנונית על המוזיקה של איגור סטרווינסקי, "כלולות" (Noces) שעסקה בטקס החתונה במסורות הבלקניות. במהלך כתיבת הפרטיטורה, החליטה לחזור לארץ להינשא ולהקים משפחה. הקשר האמנותי ההדוק שנרקם עם פרלז'וקאז' נמשך עד היום ומחזיר אותה לעבוד לסירוגין בצרפת ובישראל. פרלוב מוזמנת לשחזר את עבודותיו של פרלז'וקאז' בבתי אופרה, להקות מחול ובתי ספר ברחבי העולם כגון: Paris Opera, La Scala-Milano, Deutsche Oper Berlin, Marinsky Ballet Saint Petersburg, New York City Ballet, NDT The Hague, Royal Danish Opera Copenhagen, Royal Swedish Ballet Stockholm, Opera di Roma, Theater ,Saarbrücken,Stanislavsky Theater, Opera National de Bordeaux.
מאז חזרתה לארץ, עבדה פרלוב כמנהלת חזרות עם מספר להקות ויוצרים ישראלים. ביניהם: להקת מיומנה, עמנואל גת, מיכאל גטמן, שלומי ביטון, רועי אסף ונועה שדור.
ניהול אמנותי

בשנת 1993 הוזמנה פרלוב להיות מנהלת החזרות של "אנסמבל בת שבע" ובין השנים 1994–1998 שימשה כמנהלת אמנותית שותפה של האנסמבל לצדו של אוהד נהרין. פרלוב סיירה יחד עם האנסמבל בסיבוב הופעות באוסטריה, גרמניה, הולנד ובלגיה.
בתקופת הניהול האמנותי יזמה ואצרה פרויקט "וידאו-דאנס" שהיה לראשון מסוגו בישראל, במסגרתו נוצרו אחת לשנה סרטי "וידאו-דאנס" של רקדני האנסמבל בשיתוף פעולה עם בתי הספר לקולנוע המובילים בארץ. בעקבות פרויקט זה, הוזמנה ב-1998 להוביל אמנותית פרויקט דומה במחלקה המודרנית של הקונסרבטוריון בפריז, שם החליטה כי הסרטים יהיו בהשראת משוררים צרפתיים מהמאה העשרים. בין 1997–1999 ניהלה אמנותית פרויקט "וידאו-דאנס" לבני נוער בקורס מתא"ן, גבעת חביבה.
בין השנים 1999–2006 ניהלה אמנותית במרכז סוזן דלל את התחרות הדו-שנתית "גוונים במחול", ליוצרים ישראלים צעירים.
בשנת 2008 קיבלה את הניהול של "המסלול להכשרת רקדנים" בתל אביב-יפו מידי שלי גונן סגל, יחד עם אופיר דגן. ה"מסלול" פועל במרכז ביכורי העיתים של עיריית תל אביב-יפו ונתמך על ידי משרד התרבות. מטרת ה"מסלול" לשלב רקדנים מצטיינים בצבא בעולם המחול המקצועי בישראל ומחוצה לה. במסגרת הלימודים הדו-שנתי זוכים הרקדנים לעבוד עם מיטב המורים והכוריאוגרפים ולהופיע בכ-40 מופעים בשנה. בשנת 2019 החליף אותה ניב מרינברג.
בשנת 2014 מונתה פרלוב למנהלת האמנותית של פרויקט "בעקבות" ביוזמת מועצת הפיס לתרבות ואמנות, המזמין כוריאוגרפים ליצור יצירות מחול בהשראת יצירות קאנוניות מהמחול הישראלי שנוצרו משנות ה-50 עד 1990 והיוו אבני יסוד משמעותיות למחול העכשווי בארץ.
משנת 2004 -2018 נעמי לימדה בסמינר הקיבוצים סטודנטים להוראה לתואר ראשון B.E.D מחול מודרני.
בשנת 2015 הקימה, לצד שרון רובינוב בידרמן את "פירוק והרכבה" - קורס מתודי למורים למחול", המעניק כלים מתודיים לבניית מערך שיעור ומערך שנתי מבסס הבנה במתן וביישום תיקונים, מעודד העמקה בתכנים מוזיקליים, מרחיב ידע על מנגנוני תנועה (משקל הגוף, כוח המשיכה) ומדגיש אפיונים אמנותיים של ניהול חזרות.
בשנת 2019 מונתה פרלוב על ידי ועדת האיתור של מרכז סוזן דלל לכהן כמנהלת האמנותית של המרכז. היא תחלוק את המשרה עם ענת פישר לבנטון, פרסומאית, לשעבר סמנכ"ל לקוחות באדלר חומסקי, שתמונה למנכ"לית שותפה ותטפל בצדדים הניהוליים־כלכליים של המרכז.
נעמי פרלוב מכהנת בתפקידה כמנהלת האמנותית של מרכז סוזן דלל באופן רשמי ובמשרה מלאה החל מספטמבר 2020.
הערות שוליים

↑  reddress000, Marc Caro, Regine Chopinot & Jean-Paul Gaultier - Le Défilé (1986), נבדק ב-2019-01-03
↑  וידיאו דאנס 1995 / ניהול אמנותי: נעמי פרלוב, אוהד נהרין, באתר archive.batsheva.co.il
↑  פירוק והרכבה - נעמי פרלוב, באתר www.facebook.com (באנגלית)
↑   גילי איזיקוביץ, נעמי פרלוב מונתה למנהלת האמנותית של מרכז סוזן דלל, באתר הארץ, 5 בדצמבר 2019
↑  ענת זכריה, נעמי פרלוב באה לחדש, אתר הבמה, 1 באוגוסט 2021
קומודור אמיגה

| --- | --- |


 מידע כללי
 סוג:  מחשב אישי
 יצרן:  קומודור אינטרנשיונל 
 תאריך הפצה:  יולי 1985 
 תאריך הפסקת שיווק:  1996 
 מידע טכני
 מערכת הפעלה:  AmigaOS 
 מעבד:  מוטורולה 68000 
 
אמיגה 1000
אמיגה 500
קומודור אמיגה (באנגלית: Commodore Amiga) היא סדרת דגמי מחשב אישי שהציגה חברת קומודור, החל ב-1985.
אמיגה 1000

המחשב הראשון בסדרה, אמיגה 1000, הוצג ביולי 1985. הוא המחשב הראשון של קומודור עם ממשק משתמש גרפי, והמתחרים העיקריים נחשבו מקינטוש של חברת אפל, ואטארי ST (Atari ST) של חברת אטארי.
המחשב האישי והביתי הציג רמת גרפיקה וסאונד שהייתה זמינה עד אז רק בציוד מקצועי יקר בהרבה, כמו תחנות עבודה. התצוגה תמכה בערכת צבעים ("Color palette") בת 4096 צבעים, מתוכם ניתן היה להציג 32 או 64 בו זמנית לפי מוד התצוגה, זאת לעומת ה־IBM PC המקורי שתמך ב־16 צבעים בלבד במתאם CGA. מערכת הסאונד יכלה להשמיע עד ארבעה ערוצים סטראופוניים, ברזולוציה של 8 סיביות. למחשב היה זיכרון של 256 קילובייט - כפליים מהזיכרון של המקינטוש הראשון, אך רק מחצית מהזיכרון של אטארי ST. המחשב היה הראשון שכלל תמיכה בריבוי משימות שלא הייתה במחשב המקינטוש הראשון.
אמיגה 500 ואמיגה 600

בשנת 1987 יצא לאור אמיגה 500, שמחירו היה עממי יותר, והפך למחשב ביתי נפוץ ששימש לגרפיקה, אנימציה, ועריכת סאונד. אמיגה 500 היה פופולרי במיוחד בקרב חובבי משחקי מחשב, והחברות הטובות ביותר בתחום פתחו עבורו משחקים בגרפיקה שנחשבה לשיא הטכנולוגיה באותה תקופה.
עם השנים התקדמה גם הטכנולוגיה של IBM PC ותואמיו ופותח עבורם מתאם גרפי VGA שהפך לסטנדרט. קומודור פיתחה בתגובה את אמיגה 500+ ואת אמיגה 600 שהיו רק מתיחת פנים של אמיגה 500.
אמיגה 1200 ואמיגה 4000

ב-1992 יצאה קומודור עם שני המחשבים שהציגו את ערכת השבבים AGA שתמכה בהצגת 16.8 מיליון צבעים, מתוכה ניתן היה להציג 256 צבעים בעת ובעונה אחת, ובתנאים מסוימים 524,288 צבעים. אך זה היה מאוחר מדי, וקומודור לא יכלה להתחרות עם מחשבי IBM ותואמיו. דוגמה לכך היא אי היכולת של אמיגה 1200 להריץ את משחקי הירי בגוף ראשון הראשונים, Wolfenstein 3D ו-Doom עקב שיטת תצוגה שונה, חרף העובדה שבקר התצוגה תומך במספר גדול יותר של צבעים מבקר 
VGA עבורו תוכננו המשחקים. הייצור נמשך עד 1996 – אחרי פשיטת הרגל של קומודור ב-1994, המחשבים יוצרו תחת השם אמיגה בלבד.
אמיגה 32CD

בשנת 1993 החלה קומודור לייצר קונסולת משחק מבוססת על אמיגה 1200. מדובר בקונסולה הראשונה בת 32 ביט שהשתמשה בטכנולוגיית CD-ROM. בתוספת כונן דיסקטים, מקלדת עכבר ודיסק קשיח ניתן היה לשדרג את הקונסולה למחשב אמיגה 1200.
אמיגה מיני PC

בשנת 2011 הוקמה חברת קומודור ארצות הברית(אנ'). החברה רכשה את הזכויות על השמות "קומודור", "אמיגה" ו"ויק". בשנת 2012 החלה החברה לייצר את דגם אמיגה מיני. המחשב הוא בעל מעבד אינטל Sandybridge עם ליבת i7 ‏3.5Ghz, עד 16 גיגהבייט זיכרון RAM, מערכת הפעלה קומודור OS Vision מבוססת לינוקס, כרטיס מסך NVIDIA GeForce GT430 עם 1 גיגהבייט זיכרון, כונן בלו-ריי (עם צורב DVD, רשת אלחוטית עם שתי אנטנות מובנות ודיסק קשיח של 1 טרה-בייט. למחשב יציאות מסוגים רבים כמו: DVI, USB 2.0, USB 3.0, HDMI ואחרות. מחירו בארצות הברית היה 1995 דולר לפני מס. מייסד קומודור ארצות הברית בארי אלטמן נפטר בדצמבר 2012, ופעילות החברה נפסקה.
הערות שוליים

↑  תאורטית ניתן להציג תמונה עם יותר צבעים, אפילו כולם, על ידי שינוי ערכת הצבעים תוך כדי ההצגה על ידי התוכנה, אבל המשמעות היא שהמעבד מוקדש למשימה זו כמעט לגמרי, ומעט מאוד תוכנות עשו בכך שימוש
↑  The 25 Greatest PCs of All Time - PC World, web.archive.org, ‏2009-09-12
↑  Modern Vintage Gamer (2024-05-13), Doom didn't kill the Amiga...Wolfenstein 3D did, נבדק ב-2024-12-16
↑  Commodore USA, web.archive.org, ‏2011-11-22
↑  Barry s. Altman (1949 - 2012), web.archive.org, ‏2013-01-24
| --- | --- |
בקרת זהויות :  NLI: 987007294065205171  LCCN: sh85004470  NKC: ph117331 
אמיגה CD32
קים היונה

זהו שם קוריאני; שם המשפחה הוא .
| --- | --- |

 לידה:  6 ביוני 1992 (בת 32) סיאול, קוריאה הדרומית 
 שם לידה:  김현아 
 שם במה:  Kim Hyun-a 
 מוקד פעילות:  קוריאה הדרומית 
 תקופת הפעילות:  מ-2007 
 מקום לימודים:  אוניברסיטת קונקוק 
 סוגה:  קיי-פופ, דאנס-פופ, מוזיקת היפ הופ, טראפ 
 סוג קול:  קונטרה אלט 
 שפה מועדפת:  קוריאנית 
 חברת תקליטים:  קיוב אנטרטיינמנט, P Nation, JYP Entertainment 
 שיתופי פעולה בולטים:  Wonder Girls ‏(2007)   4Minute (‏2009–2016)   Trouble maker ‏(2011)   PSY
 בן או בת זוג:  Dawn (2016–2022) Yong Jun-hyung (2024–?) 
 pnation.com/artists/4
 פרופיל ב-IMDb
 חתימה:  
 
קים היונה (בקוריאנית: 김현아; תעתיק מדויק: גִים הַיוֹנַה; ‏נולדה ב־6 ביוני 1992) היא זמרת, רקדנית, שחקנית, מעצבת אופנה ודוגמנית דרום קוריאנית וחברה לשעבר בלהקת הבנות 4Minute.
היא גם הייתה חברה בלהקת הבנות Wonder Girls, אך היא עזבה ב-2007. היא מוכרת בעיקר בזכות הלהקה 4Minute וגם בזכות הופעה בשיר של סיי – Gangnam Style, ומאוחר יותר הופיע בגרסה הנשית של השיר – "Oppa Is Just My Style".
ביוגרפיה

קים נולדה ב-6 ביוני 1992 בסיאול, קוריאה הדרומית. היא למדה בבית הספר התיכון "Choongam" ובבית הספר למוזיקה ואומנות הקוריאני ונכון ל-2013 היא לומדת באוניברסיטת "קנקוק" בהתמחות בתרבות אמנות.
קריירה > 2007–2008: בכורה

ב-2007 קים הופיעה פעם ראשונה, עם להקת הבנות Wonder Girls, אשר מנוהלת על ידי JYP Entertainment עם הסינגל Irony כאשר היא בתפקיד הראפרית הראשית של הלהקה. היא עזבה את הלהקה ביולי, כשהיא הוסרה על ידי הוריה בשל חששם מהבריאות שלה – במערכת עיכול בפרט, כרונית והתעלפויות.
כשהיא הייתה עוד בלהקה, היא הייתה חלק מסדרות הטלוויזיה של הלהקה – MTV Wonder Girls (עונה ראשונה ושנייה). מ-12 במאי 2007 היא הייתה משותפת לארח יחד עם Wonder Girls' Sohee ו-Brian Joo בתוכנית הטלוויזיה הקוריאנית "Show! Music Core" עד 30 ביוני 2007 שזה התאריך שבו היא עזבה את הלהקה.
ב-2008 היא הועברה לידי קיוב אנטרטיינמנט. אחרי ההצטרפות לקיוב אנטרטיינמנט היא הצטרפה ללהקת הבנות 4Minute. כפי שהוכרז במאי 2009, הלהקה הופיעה לראשונה עם הסינגל שלה, "Hot Issue" ב-15 ביוני.
קריירה > 2009: שיתופי פעולה

קים שיתפה פעולה עם Lee Gi Kwang לשיר "2009" מאלבום הבכורה שלו First Episode: A New Hero, והיא גם השתתפה בווידאו קליפ של הסינגל הראשון שלו – "Dancing Shoes" אשר יצא ב-30 במרץ 2009. ב-13 באוגוסט 2009 היא שרה ראפ לשיר של Navi שהוא "Wasteful Tears", והיא גם הופיעה בווידאו הקליפ של השיר. קים גם הופיעה בווידאו הקליפ של השיר "Love Class" (שיר של Mighty Mouth) עם Uee מלהקת After School.
ב-18 באוגוסט 2009 קים השתתפה בשביל Brave Brothers ביחד עם Mabus, Red Roc, Basick & M בשביל השיר שלו "Bittersweet".
היא הפכה לחלק מ-"Dream Team Girl Group" בשביל Samsung's Anycall שנקרא "4 Tomorrow". הסינגל הדיגיטלי הראשון שלהם, "Tomorrow", הוצא לאור ב-6 באוקטובר 2009, והווידאו קליפ הרשמי הוצא לאור ב-12 באוקטובר בכיכובו של Lee Dong Gun, שגם כיכב בגרסת הדרמה האישית של כל חבר בקליפ. הגרסה של קים הוצאה לאור ב-27 באוקטובר 2009. "The Dream Team" היה מורכב מקים (4Minute).
קים גם הייתה חלק מ-Invincible Youth, תוכנית מגוון דרום קוריאנית. עם זאת, היא עזבה את התוכנית בגלל כמה התנגשויות תזמון עם הקידום בחו"ל של קבוצתה ב-10 ביוני 2010.
קריירה > 2010: בכורה ומחלוקת

ב-4 בינואר 2010, קים הוציאה את הסינגל "Change" אשר לראשונה דורג במקומות הראשונים במצעדים שונים באינטרנט גם בעת הפיכת מונח חיפוש עליון. קים החל לבצע קידומים עבור "Change". השיר הגיע למקום 14 ב-Gaon 2010 עם 2,469,354 עותקים שנמכרו.
ב-14 בינואר 2010, הקליפ של השיר "Change" סומן עם דירוג של 19+ בשל הריקודים הפרווקטיביים של קים, בטענה שהם יהיו בלתי הולם לקטינים. קיוב אנטרטיינמנט אמרו שהקליפ יערך מחדש ותשלח בקשה לאישור. עם זאת, תחנת השידור SBS, הכריזה שהקליפ ידורג כ +15 במקום, ו־MBC הודיעו כי היא עדיין תהיה ניתנת לצפייה לכל הקהלים.
ב-10 בפברואר, קים הוציאה את הסינגל הדיגיטלי שלה "Love Parade", הכולל את חבר הלהקה T-max, והוא Park Yun Hwa.
ב-6 באפריל, קים הוציאה עוד סינגל דיגיטלי שלה "Outlaw in the Wild (בקוריאנית: 황야의 무법자)", הכולל את Nassun והופק על ידי E-Tribe.
ב-14 באוקטובר 2010, קים שיחקה בתפקיד אורח בסרט המותחן Midnight FM יחד עם חבר להקת העמית Ji Hyun.
היא גם שרה דואט עם G.NA שנקרא "Say You Love Me", שבו היא כתבה/הלחינה את המילים של שיר הראפ והפך לנושא חם באתרי פורטל קוריאניים. הדואט שוחרר ב-10 בנובמבר 2010.
קריירה > 2011: Bubble Pop! ו-Trouble Maker

מנכ"ל החברה קיוב אנטרטיינמנט ‏, Hong Seungsong הכריז שקים תבצע קאמבק עם המיני-אלבום הראשון שלה במאי 2011. הוא ציין כי, "להיונה יהיה שיר הסולו השני שלה, אשר צפוי להתפרסם בחודש מאי. אף על פי שהפעם, אוהדים צריכים לצפות לשינוי רדיקלי בתפיסתה."
קים הופיעה בשיר הנושא של חבר הלהקה SS501 ‏, Heo Young Saeng בשיר "Let It Go" ממיני אלבום הסולו הראשון שלו, Let It Go שיצא לאור ב-12 במאי 2011.
קים הופיעה בגרסה הקוריאנית של התוכנית רוקדים עם כוכבים. התוכנית החלה לשדר ב-10 ביוני.
לאחר כמה טיזרים, קים הוציאה לאור את המיני האלבום הראשון שלה שנקרא Bubble Pop! ובו מופיעים חמישה שירים חדשים, עם שיר הנושא "Bubble Pop!". הטיזר של הקליפ של "Bubble Pop!" יצא ב-30 ביוני 2011 והקליפ עצמו יצא לאור ב-5 ביולי. בקליפ מופיע גם חבר הלהקה MBLAQ ‏, Lee Joon. באוגוסט, קוריאה תקשורת תקני ועדה באופן חלקי אסרה שידורי טלוויזיה של וידאו עבור תוכן מפר לכאורה עסיסי.
ב-28 בספטמבר 2011, קים דורגה במקום ה-17 בקטגוריה '21 מתחת ל-21' בבילבורד, ראוות המרים העליון של צוות לכוכבי הקטינות החמים ביותר בעולם.
ב-24 בנובמבר 2011, Cube חשפה שהיא תהיה בתת-יחידת השיתוף שנקראת Trouble Maker עם הזמר Hyunseung מלהקת הבנים הדרום קוריאנית, ‏ BEAST.
המיני האלבום הראשון של Trouble Maker, ‏ Trouble Maker, מסלול מורכב מריקוד כמו גם בלדה מרגשת, שיר סולו לקים, וגם שיר סולו ל-Hyunseung. היחידה החלה לחשוף את תמונות הטיזר שלהם ב-25 בנובמבר דרך ערוץ היוטיוב הרשמי "troublemakerofficial", והוציאה לאור את האלבום שלה ב-1 בדצמבר.
השיר של קים, Bubble Pop, הגיע למקומות 9 ו-3 במגזין ספין בקטגוריית "השירים הטובים ביותר של 2011" ו-"שירי פופ 2011 המעודפים על ספין".
קריירה > 2012: Ice Cream

בתאריך 17 בנובמבר 2012 קים עשתה קאמבק עם השיר "Ice Cream" מתוך המיני אלבום השני "Melting", איתו זכתה במקום הראשון ב-"Gaun chart".
בקליפ שהוציאה סיי מתארח בשניות הראשונות, מחווה להשתתפותה בקליפ שלו "גאנגנאם סטייל".
פילמוגרפיה > סרטים

| שם | שנה | תפקיד |
| --- | --- | --- |
| Last Night | 2011 | עצמה |
פילמוגרפיה > סדרות טלוויזיה

| שם | שנה | תפקיד |
| --- | --- | --- |
| MTV Wonder Girls (עונה ראשונה) | 2006–2007 | עצמה |
| MTV Wonder Girls (עונה שנייה) | 2007 | עצמה |
| Invincible Youth | 2009–2010 | עצמה |
| Waving the Korean Flag | 2010 | עצמה |
| Dancing with the Stars | 2011 | עצמה |
| KBS's Birth of a Family | 2012 | עצמה |
| Hyuna's Free Month | 2014 | תעודה |
| Hyuna X 19 | 2016 | תעודה |
| Triple H Detective Agency | 2017 | חברה בצוות |
| The Unit: Idol Rebooting Project | 2017–2018 | מדריכה |
פילמוגרפיה > שירים שהשתתפה בהם

| שנה | אלבום | שיר | אורך | אמן |
| --- | --- | --- | --- | --- |
| 2009 | First Episode: A New Hero | "2009" | 02:14 | AJ feat. Hyuna |
| 2009 | Wasteful Tears | "Wasteful Tears" | 03:39 | Navi feat. Hyuna |
| 2009 | Attitude | "Bittersweet" | 03:55 | Brave Brothers feat. Hyuna |
| 2009 | 4Tomorrow | "Tomorrow" | 03:07 | Seungyeon, Uee, Gain feat. Hyuna |
| 2009 | Just BLAQ | "Oh Yeah" | 03:28 | MBLAQ feat. Hyuna |
| 2010 | Love Parade | "Love Parade" | 03:52 | Park Yun Hwa feat. Hyuna |
| 2010 | Outlaw in the Wild | "Outlaw in the Wild" | 03:30 | Nassun feat Hyuna |
| 2010 | Faddy Robot Foundation | Faddy Robot | 04:13 | עם Beast's Jun Hyung, Outsider, Verbal Jint, Mighty Mouth's Ssangchu, Vasco ו-Block B's Zico |
| 2010 | Together Forever | "Say You Love Me" | 03:05 | G.NA feat. Hyuna |
| 2011 | Golden Lady | "Golden Lady " | 03:46 | Lim Jeong Hee feat Hyuna |
| 2011 | Let It Go | "Let It Go" | 03:18 | Heo Young Saeng feat. Hyuna |
| 2012 | PSY's Best 6th | "Oppa Is Just My Style" | 03:45 | PSY feat. Hyuna |
| 2012 | Sexy, Sweet, Smart ＆ Sentimental | "She Is My Girl" | 03:56 | S4 feat. Hyuna |
| 2012 | The Next Big Thing | "Maker" | 03:16 | Roh Ji Hoon feat. Hyuna |
| 2012 | This Person | "This Person" | 03:24 | Dazzling Red (Hyuna, Hyolin, Hyosung, Nana, Nicole) |
| 2012 | Don't Hurt | "Don't Hurt" | 03:40 | Eru feat Hyuna |
פרסי מוזיקה > M! Countdown

| שנה | תאריך | שיר |
| --- | --- | --- |
| 2011 | 15 בדצמבר | Trouble Maker "(עם Hyunseung)" |
| 2011 | 22 בדצמבר | Trouble Maker "(עם Hyunseung)" |
| 2011 | 29 בדצמבר | Trouble Maker "(עם Hyunseung)" |
פרסי מוזיקה > Music on Top

| שנה | תאריך | שיר |
| --- | --- | --- |
| 2012 | 5 בינואר | Trouble Maker "(עם Hyunseung)" |
פרסי מוזיקה > Inkigayo

| שנה | תאריך | שיר |
| --- | --- | --- |
| 2012 | 8 בינואר | Trouble Maker "(עם Hyunseung)" |
הערות שוליים

↑  (בקוריאנית) 복받은 이동건, 가인-한승연-유이-현아와 무슨관계? ‘4투모로우 뮤비 출연’ (Lucky Lee Dong-gun, What Connection with Gain-Han Seungyeon-Uee-Hyuna? "4 Tomorrow Music Video Participation"). Joins.com/Newsen. October 12, 2009. Retrieved January 16, 2010.
↑  (באנגלית) Artists attend "Gaon Charts" grand opening celebration event. allkpop. February 22, 2010. Retrieved February 24, 2010.
↑  (באנגלית) Nominees for 2010 Mnet Asian Music Awards. allkpop. October 28, 2010. Retrieved October 28, 2010.
↑  http://www.allkpop.com/2010/12/2010-allkpop-awards-standings-update
↑  (בקוריאנית) 슈주-2NE1-현아, 유튜브 K-POP 어워즈 수상. nate. November 22, 2011. Retrieved November 25, 2011.
↑  Winners from the 2011 Mnet Asian Music Awards
↑  http://www.allkpop.com/2011/12/vote-for-this-years-top-stars-at-the-2011-allkpop-awards
↑  Winners from the 2012 Mnet ’20′s Choice Awards’
| 4Minute |
| --- | --- |
ג'י-היון •  גא-יון • ג'י-יון • היונה • סו-היון   דיסקוגרפיה
אלבומי אולפן: Diamond • 4Minutes Left
מיני-אלבומים: For Muzik • Hit Your Heart • Volume Up • Name Is 4Minute • 4Minute World • Crazy • Act. 7
אלבומי אוסף: Best of 4Minute
סינגלים: "Hot Issue" • "Muzik" • "What a Girl Wants" • "HuH" • "I My Me Mine" • "First/Dreams Come True" • "Heart to Heart" • "Mirror Mirror" • "Why" • "Ready Go" • "Love Tension" • "Volume Up" • "What’s Your Name?‎" • "Is It Poppin'?‎" • "Whatcha Doin' Today" • "Thank You :)" • "Cold Rain" • "Crazy" • "Hate" • "Canvas"
חברות תקליטים: Cube Entertainment • Far Eastern Tribe • Universal Music Group • Stone Music
| --- | --- |
בקרת זהויות :  MusicBrainz: 72e54f6a-baab-46e4-9b74-8b481724ac99  NLK: KAC201723566  VIAF: 180150468366404172931   WorldCat (עם VIAF): 180150468366404172931 
קים ב-2012, בפסטיבל Paju Sound
קים (השנייה משמאל לימין) מבצעת הופעה עם השיר "Irony" עם Wonder Girls באוניברסיטת Hanyang במרץ 2007
קים בקבלת פרסי יוטיוב ב-2011
קים בהופעה בווייטנאם בדצמבר 2012
בדיקת משטח צוואר הרחם

בדיקת פאפ שלילית. אין נוכחות תאים סרטניים ולא טרום סרטניים. שימו לב לגודל הגרעין בתא אחד יחסית לאלה שסביבו
בדיקת פאפ בה ניתן לראות בבירור תא חריג. לתא שצבוע בוורוד, גרעין מוגדל פי כמה לעומת התאים האחרים, דבר המצביע על התפתחות לא תקינה
דגימה תאית מחולה שאובחנה בסרטן צוואר הרחם
בדיקת משטח צוואר הרחם (או גם בדיקת פאפ, Pap smear) היא בדיקה שמיועדת לזיהוי שינויים תאיים טרום-ממאירים בתאי צוואר הרחם, וניתן לאבחן בה גם דלקות נרתיקיות.
בבדיקה זו נוטלים תאים מצוואר הרחם על ידי שפשוף של משטח בתעלת צוואר הרחם, ומניחים אותם על זכוכית מנשא. התאים שעל גבי זכוכית המנשא נבדקים במעבדה תחת מיקרוסקופ לאבחון מצבם.
היסטוריה

בשנת 1920, גילה הרופא גאורגיוס פאפאניקולאו (Georgios Papanikolaou) נוכחות של תאים ממאירים בצוואר הרחם, כשעסק בחקר תאים וגינאליים בגוף האישה. מספר שנים לאחר מכן הוא פרסם כי מצא שיטה מהירה ופשוטה לזיהוי נוכחות תאים בלתי תקינים בצוואר הרחם, מדגימה המושגת מגרוד ללא כאבים של משטח צוואר הרחם. בדיקת משטח צוואר הרחם – בדיקת פאפ - נקראת על-שמו.
חשיבות האיתור המוקדם

ניתן למנוע עד כ-90% ממקרי סרטן צוואר הרחם אם מאבחנים שינויים תאיים מוקדמים ומטפלים באישה כראוי. שלוש מתוך ארבע נשים שמפתחות סרטן צוואר הרחם לא עברו בדיקת פאפ מעולם, או שלא עברו בדיקה כזאת בחמש השנים שלפני פרוץ המחלה. בדיקת פאפ היא השיטה הטובה ביותר שזמינה כיום לאבחון שינויים תאיים מוקדמים אלו, ובכך למניעה ולטיפול אפקטיבי בסרטן צוואר הרחם.
נכון לשנת 2020, מדי שנה חצי מיליון נשים ברחבי העולם מאובחנות עם סרטן צוואר הרחם, ומתוכן שליש כמעט נפטרות מהמחלה, רובן הגדול ממדינות עולם שלישי. בישראל, מדי שנה 200 חולות בסרטן צוואר הרחם, מכל הגילאים ומכל המגזרים. בדיקת הפאפ לאבחון הסרטן, מצויה בסל התרופות לנשים בגילאי 25 עד 54.
תדירות הבדיקה

הבדיקה היא בדיקת סקר, וככזו, היא מבוצעת בנשים אסימפטומטיות, כלומר, בנשים שאינן מציגות סימני מחלה. זאת מכיוון שסרטן צוואר הרחם מתפתח באופן הדרגתי, ועוברות מספר שנים עד שהוא הופך לפולשני. בשנים אלו הטיפול בגידול יעיל מאוד, ולכן כדאי לגלות את המחלה בשלביה המוקדמים. שכיחות גידולים מסוג זה עולה החל מגיל 18, בייחוד בנשים שפעילות מבחינה מינית, ולכן רופאים ממליצים כי כל אישה מעל גיל 18 שקיימה יחסי מין, תבצע בדיקה זו כל שנתיים. במקרה ומופיעים סימפטומים, כמו דימום לא שגרתי, הפרשות לא רגילות או כאב, כדאי להיבדק, גם אם טרם עברו שנתיים מאז הבדיקה האחרונה.